sonderborg.dk

Sønderborg Sommer Revy - Alletiders juleshow
2026-11-13 20:00 - 22:00 (Europe/Copenhagen) | Sønderborg Teater, Strandvej 1, Sønderborg, 6400
Køb allerede nu din billet til Juleshow 2026!

Nød du juleshowet i år? Eller var du én af de mange der ikke nåede at få billet… Sønderborg Sommer Revy Shows helt eget juleshow, vender tilbage igen næste år! Du kan allerede nu være sikker på at komme med til julefesten: Skynd dig at købe billet, imens der stadig er ledige!

ABSURD // Mejeriet i Sønderborg
2026-11-13 20:00 - 22:00 | Mejeriet, Løngang 2, Sønderborg, 6400, Danmark
ABSURD annoncerer deres første Danmarksturné i efteråret 2026

I efteråret 2026 drager ABSURD på deres første landsdækkende turné – en debutalbumturné med mere end 20 koncerter rundt i hele landet.
Med gennembrudssinglen Anna har bandet for alvor markeret sig som et navn, der samler publikum. Sangen er blevet deres signatur og et naturligt omdrejningspunkt for den kommende turné. Sammen med hittet Danser Alene har Anna været med til at definere ABSURDs udtryk: melodisk, umiddelbart og skabt med blik for både danselyst og eftertænksomhed. Det er sange, der fungerer i høretelefonerne – og som for alvor folder sig ud på en livescene.
Selvom ABSURD har opbygget en markant følgerskare på TikTok og Instagram, er det det levende sammenspil, der er bandets fundament. Live fremstår de som et energisk og velspillende band med tydelig publikumskontakt og et overskud, der løfter sangene og skaber nærvær i rummet.
I 2025 modtog ABSURD Tak Rock Talentprisen på Smukfest – en anerkendelse af bandets stærke liveformat. Prisen placerer dem i selskab med tidligere modtagere som Annika og Kedde og understreger, at ABSURD allerede har bevist deres værd på scenen – og fortsat er i rivende udvikling.
Efterårets turné bliver bandets hidtil største satsning og præsenterer både kendte sange og nyt materiale fra debutalbummet i en koncertoplevelse skabt til spillesteder og koncertsale over hele landet.
“Et utroligt velspillende band med tydeligt overskud og naturlig charme. Sangene vækker lysten til at smile, danse og være i nuet”. Sådan lød juryens ord ved prisoverrækkelsen på Smukfest Live Camp, da ABSURD blev kåret som årets Tak Rock Talent.

Solisterier
2026-11-14 08:00 - 17:00 | Koncertsalen Alsion, Alsion 2, Sønderborg, 6400, Danmark
Sæt X i kalenderen.
Vi arbejder på endnu en fantastisk lørdag eftermiddag med nogle af Danmarks bedste solister. Mere info følger.
Cafe Alsion tilbyder salg af en frokostplatte, kaffe og kage. Det kan være en god ide at bestille på forhånd, da pladserne fyldes hurtigt.
Solisterier er et samarbejde mellem Dansk Solistforbund, Koncertsalen Alsion, Cafe Alsion og Sønderborg Kommune. Læs mere om Solisterier.

Arme og Ben Cha cha cha
2026-11-14 10:00 - 10:35 | Biblioteket Sønderborg, Nørre Havnegade 15, Sønderborg, 6400, Danmark
Teaterforestilling med Dansk Rakkerpak
Bogstaverne åbner en fantasiverden for to meget forskellige piger. Den ene vil sidde stille, læse og drømme sig ind i teksten. Den anden vil bruge teksten til at drille, danse og udfolde sig fysisk.
En varm og humoristisk forestilling om forskellighed og fællesskab. Om alt det man kan, når man er to, der gerne vil lege sammen, men også om, hvor svært det kan være, når man vil forskellige ting. Og om hvordan alfabetet på magisk vis forener og bringer legen videre.
For børn 4-8 år og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Magt for enhver pris
2026-11-14 19:30 | Koncertsalen Alsion, Alsion 2, Sønderborg, 6400, Danmark
Alle kæmper om den. De fleste har mistet den. Hvordan får vi den tilbage? Magten.
Megalomane tech-milliardærer, korrupte politikere og velmenende mellemledere har i en uhellig alliance taget magten fra os. Tilbage står vi med en klode i brand, galoperende skærmafhængighed og et bureaukrati, der vokser hurtigere end ministerpensionerne. Men nok er nok!
I MAGT har vi sat os for at generobre det tabte. Vi vil afsløre kejserens manglende klæder og kortslutte de negative nyhedsstrømme. For så længe vi har blæk i pennen og strenge på guitaren, vil vi insistere på at grine undergangsstemningen lige op i dens latterlige fjæs. Og vi håber, I vil grine med!
Vi giver jer musik. Vi giver jer satire. Vi giver jer MAGT FOR ENHVER PRIS.

Sys Bjerre // Sønderborghus
2026-11-14 20:00 - 22:00 | Sønderborghus, Martin Nyrops Plads 2, Sønderborg, 6400
Sys Bjerre på vej med ny musik og duoturné.
Et barn er kommet til verden. En periode i Thailand, Grækenland og Israel har budt på både nye perspektiver og dykkeroplevelser. Og så er der hunden Allan. Sådan kan de seneste år kort fortalt beskrives for den danske sangskriver og sangerinde Sys Bjerre.
For tre år siden valgte hun at trække stikket fra musikken for at give plads til andre sider af livet. Nu er hun tilbage i Danmark – med kufferten fuld af nye sange og en tydelig lyst til igen at indspille og udgive musik. Hun arbejder i øjeblikket på et nyt studiealbum, som forventes udgivet i løbet af 2026.
Publikum kan også glæde sig til at opleve hende live igen, når hun drager på turné rundt i landet i løbet af året.
Sys Bjerre debuterede i 2008 med albummet Gør Det Selv, der gik direkte ind som nummer ét på den danske albumhitliste og blev nomineret til en Danish Music Award for Bedste Danske Album. Især hittet Malene blev en landeplage – og sangen lever stadig i radioen og i øvelokaler landet over.
Siden har hun udgivet yderligere fire album og i snart to årtier fået danskerne til både at smile og fælde en tåre. Med det danske sprog som sit stærkeste virkemiddel har hun indtaget radiostationer, spillesteder og festivalscener – og endda fundet vej til Højskolesangbogen.
Hendes sange kredser om menneskets finurligheder, vores vaner og de liv, vi lever. Sys Bjerre observerer skarpt og tør både prikke til andre og rette blikket mod sig selv – altid med humor, men med alvor og ægthed lige under overfladen.
På scenen optræder hun i duoformat sammen med guitaristen Mads Reinhold.

Noah Derksen (CAN) // Sønderborghus
2026-11-15 20:00 - 22:00 | Sønderborghus, Martin Nyrops Plads 2, Sønderborg, 6400
Noah Derksen is one of Canada’s most distinctive voices – a singer-songwriter whose luminous blend of folk, country and indie defies easy categorization. Emerging from the Winnipeg indie scene, Noah was a finalist in Sirius XM’s Top of The Country competition and named Canadian Folk Music’s Emerging Artist of the Year. His fourth album “Mercy on the Skyline” from 2026 explores the everyday life in motion, with grounded songs that find mercy amid heartbreak. With his intimate yet soaring voice and fearless sincerity, Noah’s music illuminates the space where folk, country and indie meet.

Læseklubben
2026-11-16 16:00 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Klubben for de hardcore læsere
Biblioteket Sønderborg har en læseklub for de hardcore læsere i alderen 12-16 år. Vi mødes mandage i ulige uger og snakker om den bog, vi har læst.
Vi har det smaddersjovt, deler gode bøger og oplever også kulturelle ting sammen.
Skal du være med?
For børn og unge 12-16 år.
Tilmeld dig Læseklubben ved at skrive en mail til Karla på kaje@sonderborg.dk
Begivenheden foregår her:
Biblioteket Sønderborg
Lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Beginnings – Family Meetup
2026-11-17 09:30 - 11:00 | Biblioteket Sønderborg, Nørre Havnegade 15, Sønderborg, 6400, Danmark
Are you a newcomer with children aged 0-2 years?
Then “Beginnings – Family Meetup” is just the thing for you!
Together we strengthen your child’s language development, create new relationships with other families, and gain insight into the library’s many offers for you and your family. Let’s explore how literature can enrich both you and your child’s life!
What can you expect?

We will sing and play to stimulate the Danish language
We read aloud to children and adults
The librarians will recommend good books
The librarians guide you in ordering books in your native language and using the library’s digital services
A break from everyday life with reading, playing, singing, and having fun – where we also enjoy a cup of coffee, fruit and child-friendly snacks

How do you sign up?

By drawing a ticket for the first meetup (27. October), you sign up for the entire course (all four days)
We meet on the following Tuesdays: 27. October, 3. November, 10. November, 17. November
*PLEASE NOTICE* You only need one ticket per family for the entire course

Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Læseheltene
2026-11-17 14:30 - 15:30, 2026-11-24 14:30 - 15:30 | Biblioteket Gråsten, Ahlefeldvej 4, Gråsten, 6300
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til born@sonderborg.dk
Begivenheden foregår her:
Biblioteket Gråsten, Ahlefeldvej 4, 6300, Gråsten
Læs mere om eventet og køb en evt. billet her.

Polar Poeternes Klub
2026-11-17 16:30 - 18:00 | Biblioteket Sønderborg, Nørre Havnegade 15, Sønderborg, 6400, Danmark
Nordiske stemmer i nye hænder
Norden ånder og knitrer – bliv en del af et fællesskab og et frirum!
Østenvindens kulde glider langsomt hen over gulvet, mens varmen fra brændeovnen lægger sig som et blødt tæppe omkring dig. Her træder du ind i et univers, hvor de klassiske nordiske forfatterstemmer fylder rummet – stemmer fra sneklædte bjerge, dybe skove, rå kyster og kolde byer.
Velkommen til Nordens vinterhule
I Polar Poeternes Klub rejser vi ind i Nordens litterære skatkammer – vi læser højt sammen og giver plads til en fælles samtale, hvor de umiddelbare indtryk, stemninger og refleksioner er i centrum.
Her kan du lytte.
Du kan dele en tanke.
Eller bare lade teksten omslutte dig.
Ingen forventninger – bare mød op
Du behøver ikke at vide noget på forhånd. Lad dig blot omfavne af de nordiske stemmer i et hjerteligt frirum på en kold hverdag. Vi har begravet de kedelige analyser ude i sneen, så der venter bare et fællesskab for dig, der er nysgerrig på Nordens litteratur og de historier, der åbner sig, ånder eller overrasker dig.
Mød din ekspeditionsguide
Lad bibliotekets egen litteraturformidler Anders Ølholm, føre dig ind i de nordiske stemmer, hvor vinterkulde og brændeovnsgløder, nærhed og afstand, tryghed og uro, eksisterer side om side.
Hold varmen
Som ved ethvert godt klubmøde i det kolde Nord kræver det selvfølgelig noget varmt til koppen og lidt til den søde tand. Det sørger vi for. Det er ikke bare nice to have, men need to have. Det er overlevelse. Bare kom ind fra efterårskulden.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Tang – Livestreaming fra Aarhus Universitet
2026-11-17 18:45 - 21:00 | Biblioteket Sønderborg, Nørre Havnegade 15, Sønderborg, 6400, Danmark
SØNDERBORG: Under havets overflade danner tang spektakulære undersøiske skove som er vigtige for livet i havet og klimaet på kloden. Ny forskning viser at tang også kan bidrage til at løse fremtidens udfordringer inden for sundhed, fødevarer, klima og miljø.
Under havets overflade vokser tang i et væld af forskellige farver, former og størrelser. Tangskovene, der vokser langs klodens kyster, er lige så vigtige i havets økosystemer som skovene er for livet på landjorden. Fra polerne til ækvator skaber tang både fødegrundlag og gemmesteder for utallige marine organismer – fx fisk og smådyr. Samtidig bidrager tang til at holde både havmiljøet og klimaet i balance idet tang optager næringsstoffer fra havvandet, optager CO2 fra atmosfæren, producerer ilt og modvirker forsuring af havet.
Mennesker overalt på kloden har siden tidernes morgen udnyttet tang som en ressource – til mad, foder, gødning, krudt og materialer. I verden i dag står vi overfor flere store udfordringer – klimakrise, fødevarekrise, biodiversitetskrise og en ny geopolitisk dagsorden. Tang bliver ofte nævnt som en løsning der kan redde verden – men kan det nu virkelig være rigtigt?
Tang er faktisk ikke planter – tang er alger. Kom og hør hvad tang og alger egentlig er for nogle skabninger. Hvad adskiller dem fra planter og dyr? Og hvordan dyrker man tang – både i havet og på land? Hør også om de bæredygtige løsninger tang kan bidrage med i fremtiden – både når det handler om klima, biodiversitet og fremtidens fødevarer. Og få chancen for at smage på fremtiden når vi dykker ned i tangens smagsunivers.
Foredragsholder
Annette Bruhn er seniorforsker i marin økologi ved Institut for Ecoscience, Aarhus Universitet. Hun har gennem 18 år forsket i hvordan man dyrker og anvender tang. Annette har haft fokus på at udvikle den bedst mulige teknologi til at dyrke tang for at få det størst mulige høstudbytte med den bedste kvalitet til fx fødevarer, foder eller højværdiprodukter. Samtidig har Annette også arbejdet med en meget vigtig sidegevinst ved at dyrke tang, nemlig en positiv effekt på havmiljøet og klimaet.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Tang – Livestreaming fra Aarhus Universitet
2026-11-17 18:45 - 21:00 | Biblioteket Gråsten, Ahlefeldvej 4, Gråsten, 6300
GRÅSTEN: Under havets overflade danner tang spektakulære undersøiske skove som er vigtige for livet i havet og klimaet på kloden. Ny forskning viser at tang også kan bidrage til at løse fremtidens udfordringer inden for sundhed, fødevarer, klima og miljø.
Under havets overflade vokser tang i et væld af forskellige farver, former og størrelser. Tangskovene, der vokser langs klodens kyster, er lige så vigtige i havets økosystemer som skovene er for livet på landjorden. Fra polerne til ækvator skaber tang både fødegrundlag og gemmesteder for utallige marine organismer – fx fisk og smådyr. Samtidig bidrager tang til at holde både havmiljøet og klimaet i balance idet tang optager næringsstoffer fra havvandet, optager CO2 fra atmosfæren, producerer ilt og modvirker forsuring af havet.
Mennesker overalt på kloden har siden tidernes morgen udnyttet tang som en ressource – til mad, foder, gødning, krudt og materialer. I verden i dag står vi overfor flere store udfordringer – klimakrise, fødevarekrise, biodiversitetskrise og en ny geopolitisk dagsorden. Tang bliver ofte nævnt som en løsning der kan redde verden – men kan det nu virkelig være rigtigt?
Tang er faktisk ikke planter – tang er alger. Kom og hør hvad tang og alger egentlig er for nogle skabninger. Hvad adskiller dem fra planter og dyr? Og hvordan dyrker man tang – både i havet og på land? Hør også om de bæredygtige løsninger tang kan bidrage med i fremtiden – både når det handler om klima, biodiversitet og fremtidens fødevarer. Og få chancen for at smage på fremtiden når vi dykker ned i tangens smagsunivers.
Foredragsholder
Annette Bruhn er seniorforsker i marin økologi ved Institut for Ecoscience, Aarhus Universitet. Hun har gennem 18 år forsket i hvordan man dyrker og anvender tang. Annette har haft fokus på at udvikle den bedst mulige teknologi til at dyrke tang for at få det størst mulige høstudbytte med den bedste kvalitet til fx fødevarer, foder eller højværdiprodukter. Samtidig har Annette også arbejdet med en meget vigtig sidegevinst ved at dyrke tang, nemlig en positiv effekt på havmiljøet og klimaet.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Gråsten
BHJ Salen, Ahlefeldvej 4, 6300, Gråsten
Læs mere om eventet og køb en evt. billet her.

Dyrene i vores liv
2026-11-18 16:30 - 18:00 | Biblioteket Sønderborg, Børnebiblioteket, Nørre Havnegade 15, Sønde, 6400, Danmark
Foredrag med Mickey Gjerris om dyrene i vores liv.
Folketingsvalget 2026 blev kaldt et svinevalg. Danskerne gik på gaden, stillede borgerforslag og gjorde grisen til et politisk omdrejningspunkt som aldrig før. Nu er valget forbi og hverdagen tilbage. Vil dyrenes dagsorden fastholde deres relevans?
Det håber Mickey Gjerris, bioetiker og forfatter til Dyrenes bog. I bogen udforsker Gjerris spændet mellem det, vi ved, og det, vi gør. Mange af os kender vilkårene bag kødet i køledisken – at kyllingerne vokser så hurtigt, at deres ben ikke kan bære dem, at søer fikseres i stålbøjler – men vælger alligevel at se væk. Ikke nødvendigvis af ligegyldighed, men fordi konsekvenserne virker uoverskuelige.
Foredraget stiller et enkelt, men ubehageligt spørgsmål: Hvis dyr har krav på livet, hvad kræver det så af os? Og hvad siger vores måde at behandle dyr på, om hvem vi er?
Mickey Gjerris er bioetiker og lektor ved Københavns Universitet. Han arbejder med etiske spørgsmål relateret til dyr, klima og bioteknologi og er en stærk stemme i den offentlige debat om menneskets ansvar over for naturen og andre levende væsener.
Nyd lidt sødt inden arrangementet
Forudbestil et stykke kage fra Café Kjukken, som du kan tage med ind til arrangementet.
Sammen med din billet til dette arrangement kan du købe et stykke kage og en kop valgfri kaffe til 70 kr.
Du kan hente din anretning i caféen inden arrangementet. Kom i god tid, så du undgår at stå i kø.
Vær opmærksom på, at tilbuddet kun gælder, hvis du har en gyldig billet til dette arrangement, og tilbuddet kan kun bruges onsdag 18. september 2026 inden arrangementet. Dette tilbud skal købes senest 16. september 2026.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Dire Straits Tribute
2026-11-18 19:00 | Sønderborg Teater, Strandvej 1, Sønderborg, 6400
“Uden tvivl Europas bedste Dire Straits-hyldest”
Oplev magien, energien og de uforglemmelige hits fra et af rockhistoriens største bands, når Money for Nothing indtager scenen. Siden dannelsen i 2000 har bandet begejstret publikum i hele Europa med deres imponerende evne til at genskabe den ikoniske Dire Straits-lyd! med respekt, præcision og kæmpe musikalsk overskud.
Med et line-up af topklassemusikere leverer Money for Nothing et sceneshow, der ikke blot er en koncert, men en helstøbt hyldest til Mark Knopfler og hans legendariske band. Publikum bliver taget med på en musikalsk rejse gennem hele kataloget – fra gennembrudshittet Sultans of Swing til klassikere som Brothers in Arms, Walk of Life og selvfølgelig Money for Nothing, der med Sting på gæstevokal skrev historie som den allerførste musikvideo vist på MTV.
Bandets optrædener er blevet hyldet i både presse og blandt fans:
“Tag ikke fejl, de er gode, meget gode!”- The Observer
Money for Nothing har spillet på alt fra intime teaterscener til store festivaler, og i 2010 var de en af hovedattraktionerne på Europas største tribute-festival, ligesom de har delt scene med rocklegender som Roy Wood.
For enhver Dire Straits-fan og alle, der elsker klassisk rock – er Money for Nothing et absolut must see.

Tumlingesang
2026-11-19 11:00 - 11:45 | Biblioteket Sønderborg, Nørre Havnegade 15, Sønderborg, 6400, Danmark
Kom til en dejlig formiddag fyldt med sangglæde og nærvær
Ida Hymøller fra Sct. Marie Kirke i Sønderborg inviterer dig og din tumling ind i et musikalsk fællesskab.
Vi synger os gennem den danske sangskat og højskolesangbogens smukke melodier. Undervejs leger vi med lyde, fagter, bevægelse og dans, så både børn og voksne kan mærke musikken helt ind i kroppen.
Arrangementet henvender sig til familier, og der skal kun trækkes én billet pr. familie.
For børn 1-4 år og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Fælleslæsning
2026-11-19 11:00 - 12:00, 2026-11-19 13:00 - 14:00 | Biblioteket Sønderborg, Nørre Havnegade 15, Sønderborg, 6400, Danmark
Har du lyst til at blive en del af et læsende fællesskab, hvor vi sammen skaber plads til fordybelse, refleksion og samtale? Så er fælleslæsning lige noget for dig.
I fælleslæsningen mødes vi om skønlitteraturen og alle de tanker, følelser og reaktioner, som litteraturen vækker i os. Og hvem ved, måske kan vi sammen blive klogere både på litteraturen, os selv og hinanden.
Fælleslæsningen afholdes af en bibliotekar, som vil læse højt for gruppen og lede den fælles samtale undervejs. Det er også bibliotekaren, som udvælger de tekster, der bliver læst højt i gruppen. Du skal ikke forberede dig, og du behøver heller ingen særlige forudsætninger for at deltage.
Når der er to fælleslæsninger samme dag, er det de samme tekster, som bliver læst til begge arrangementer.
Begivenheden foregår her:
Biblioteket Sønderborg
M3.1, Nørre Havnegade 15, 6400, Sønderborg
Læs mere om eventet og køb en evt. billet her.

Hemmelighederne i de tyske bunkere på Vestkysten
2026-11-19 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Vær sammen om historien. Vi mødes i Det Hemmelige Selskab for Historie til samtaler om det, der ændrede historien.
Ved
Efter Danmarks befrielse i maj 1945, kunne en hverdag i fredstid påbegyndes efter fem års besættelse. Der gik dog herefter en rum tid med at bringe bybilledet og hverdagen tilbage til normalen. Det gjaldt i særlig grad langs den jyske vestkyst, hvor der under besættelsen blev bygget store tyske anlæg som forsvar mod et angreb fra vest. Anlæggene var en del af forsvarslinjen Atlantvolden, der strakte sig fra den spansk/franske grænse i syd til Nordkap i nord.
Men hvorfor var Atlantvoldens bunkere så svær en størrelse at håndtere i tiden efter befrielsen? Og hvordan udviklede danskernes forhold til de bastante betonkonstruktioner sig sidenhen?
Oplægsholder:
Chrestina Dahl, phd. og museumsinspektør, Bunkermuseet – Vendsyssel Historiske Museum
Det Hemmelige Selskab for Historie er klar med nye spændende livestreaminger, hvor historikere og formidlere over hele landet fortæller om spændende historiske emner.
I efteråret mødes Det Hemmelige Selskab for Historie tre gange på Biblioteket Sønderborg – og du er inviteret med. De planlagte oplæg varer ca. 30 minutter og er fra forskere, der sendes live fra et sted i Danmark. Oplæggene efterfølges af samtale i gruppen om dagens emne.
Det Hemmelige Selskab handler om historie og samvær. Medlemmerne skal ikke forberede sig på forhånd, men man modtager forslag til artikler og litteratur, hvis man vil dykke yderligere ned i emnerne.
Kom og vær med i hyggeligt/hemmeligt selskab i Indsigten.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Chris Minh Doky: Tro, håb og kærlighed
2026-11-19 19:00 - 20:30 | Biblioteket Sønderborg, Nørre Havnegade 15, Sønderborg, 6400, Danmark
Foredrag med Chris Minh Doky om tro, håb og kærlighed, og vejen til et meningsfyldt liv.
Den internationalt anerkendte jazzbassist Chris Minh Doky har levet et vildt liv på nogle af verdens største scener – med alt, hvad der dertil hører af penge, berømmelse og kvinder. Det skrev han om i bogen Nærvær, som skildrer hans op- og nedture, både privat og i karrieren.
I 2024 udgav han Tro, håb og kærlighed, hvor han vender blikket mod de store spørgsmål i livet:
Hvordan opbygger vi stærke relationer – både privat og professionelt? Hvordan skaber vi balance i en travl hverdag? Og hvordan får vi et liv med mening?
Chris Minh Doky er vokset op mellem to kulturer – med en vietnamesisk far og buddhismen på den ene side og en dansk mor og kristendommen på den anden. Gennem livet har han erfaret, hvordan disse to verdenssyn kan supplere hinanden og danne grundlag for et liv i balance.
Men for Chris Minh Doky er musikken det vigtigste af det hele. Det er ikke bare et arbejde, men hele hans livsforståelse. Når tonerne smelter sammen, og musikerne finder fælles rytme og retning, opstår der øjeblikke af dyb forbindelse. Her bliver det tydeligt, at vi ikke blot er åndløse robotter, men en del af noget større.
I løbet af foredraget inviteres publikum til at undersøge, hvordan vi kan få mere mening og forbindelse ind i vores liv – og hvorfor det at finde et formål er afgørende for at leve et meningsfuldt liv.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Specialklassen
2026-11-19 19:30 | Sønderborg Teater, Strandvej 1, Sønderborg, 6400
I en tid hvor verdensfreden synes at være mere ustabil end en dansk tarm efter karry. I et land hvor ulve og andre kriminelle bander truer styrken i aftenkaffen og sprødheden af morgenbrødet. Og i en verden hvor kønsflydende aktivister med blåt hår generer voksne mænd i lykra med åreknuder – der må man spørge sig selv:
Er det for meget?
Kan vi snart holde til flere ting, der går over vores grænser, og hvem i hede hule
h#%&€ har sat prisen på kærnemælk op med 30 procent?!
Og som om alt dette ikke var nok, så kommer Specialklassen igen på en stor comedy tour rundt i landet!
I snart 20 år har de improviserende komikere Kasper Gattrup, Kasper Le Fevre og Rasmus Søndergaard været leveringsdygtige i helt og aldeles uforberedte shows, hvor publikum, udover at have betalt for billetten, også har måttet fodre de tre midaldrende mænd med inputs og forslag til deres vanvittige scener, sange og sketches, som hver aften fødes for første gang på scenen.Og nu gør de altså igen med showet Er Det For Meget?

Hilal Kaya (TR/DK) // Mejeriet i Sønderborg
2026-11-19 20:00 - 22:00 | Mejeriet, Løngang 2, Sønderborg, 6400, Danmark
Efter at have optrådt og udgivet musik med såvel Kalaha som Aarhus Jazz Orchestra og spillet på nogle af landets mest ikoniske scener, er hun nu klar med eget band og ny musik.
Flankeret af et ekstraordinært hold af musikere bestående af rutinerede kræfter fra bl.a. Sorten Muld, Peter Sommer og Jonah Blacksmith, tilføjer Hilal Kaya en frisk og fascinerende lyd til den danske musikscene.
Med sin unikke kombination af anatolske toner, jazz, roots og afrobeats skabes en stemningsfuld og medrivende oplevelse, der for alvor fanger tryllebinder publikum, som det skete i forrige måned i forbindelse med denne nye konstellation ved Resonator festival i Odense.
For nyligt delte P8 jazz desuden denne smukke optagelse, som led i deres “P8 Jazz Sessions”

https://www.dr.dk/lyd/p8jazz/p8-jazz-sessions-2024/p8-jazz-sessions-2024-2024/p8-jazz-sessions-2024-hilal-kaya-18452454004
https://fb.watch/wmBvHekPVt/

HILAL KAYA LIVE

Søren Bigum – guitar (Peter Sommer, Jonah Blacksmith, Hudna)
Orhan Özgür Turan – oud og ba’lama (Sorten Muld, Ipek Yolu, Hudna)
Søren Poulsen – trommer og percussion (Peter Sommer, Jonah Blacksmith)
Henrik Poulsen – bas (Peter Sommer, Vega Strauss Band)
Hilal Kaya – vokal og akustisk guitar (Haluk Levent, Kalaha, Aarhus Jazz Orchestra)

Mozarts c-mol-messe
2026-11-20 19:30 - 21:30 | Koncertsalen Alsion, Alsion 2, Sønderborg, 6400, Danmark
Mozart skrev sin c-mol-messe i 1782-83. Han var 24-25 år, nygift og forsøgte at skabe sig en karriere i Wien som selvstændig kunstner, en noget risikabel levevej.
Legenden vil, at Mozart havde lovet Gud (eller sin far?) at skrive en stor messe, hvis ægteskabet med Constance blev velsignet af Gud.
Det blev det – og Messe i c-mol blev uropført i 1783, inden den var helt færdig og med hans Constance som solist.
Messen er, som messer skal være, højtidelig, kraftfuld og dramatisk, koret bruser, og solisterne udtrykker længsel efter klarhed og søgen efter mening.

“Mozarts musik har altid berørt mig på grund af dens livlighed, mangfoldighed og elegance. Og som elsker af kormusik ser jeg med glæde frem til denne koncert.” Birgit Bauer

Sopranarien “Et incarnatus est” regnes for et af Mozarts smukkeste øjeblikke overhovedet med en himmelsk trio for fløjte, obo og fagot.
Dirigent: Vincenzo Milletari
Solister:Frederikke Kampmann, sopranNadine Koutcher, sopranIan Marcus Bjørsvik, tenorBas annonceres senere
Kor:Filharmonisk KorVor Frue Cantori
Program:W.A. Mozart: Messe i c-mol

Rikke Thomsen // Sønderborghus
2026-11-20 20:00 - 22:00 | Sønderborghus, Martin Nyrops Plads 2, Sønderborg, 6400
To fantastiske koncerter med Rikke Thomsen – Zeitgeist Tour ’26

Rikke Thomsen har efter en lang solo tour i 2025 samlet hendes band Æ Knajte, og drager i efteråret 2026 ud på en landsdækkende band tour med “Die Ganze Schweinerei” og et nyt fantastisk album i rygsækken.
Rikke Thomsen og Æ Knajte indtager scener landet over med et show, der kombinerer hendes intense live-energi, stærke melodier og tekster med vid & bid. Rikke er en fantastisk artist, der både evner at skildre det nære og personlige, samtidigt med hun har et fabelagtigt blik for dét hun er bygget af, og tiden hun kommer fra.
“Vi glæder os ‘som tumpe’ til at komme ud i efteråret med ny musik i kroppen og hjertet. Det bliver koncerter, hvor der både er noget at synge med på – og noget at tage med hjem,” siger Rikke Thomsen.
Zeitgeist markerer et nyt kapitel for Rikke Thomsen som udøvende artist, og sætter scenen for en koncertsæson, hvor publikum kan forvente både nyt materiale, hendes kendingsmelodier og den fortælleevne, hun er garant for. På scenen leverer Rikke Thomsen og Æ Knajte koncerter med en helt særlig kemi. Som bedste venner både på – og af scenen, fornægter sammenspillet og sammenholdet sig ikke; de når helt ud i hjørnerne af rummet og følelsesregisteret.

Calling all students! Get wet and eat pizza at Humlehøj svømmehal
2026-11-21 13:00 - 17:00 | Humlehøj Svømmehal, Stråbjergvej 1, Sønderborg, 6400, Danmark
Bring your swimsuit for a fun-filled afternoon at Humlehøj swimming pool! Enjoy swimming, water games, and, afterwards, a tasty pizza with friends.
*Pizza included

*Declaration of consent: By registering, you give your consent for the Municipality of Sønderborg to use photos and videos of you, taken and recorded in connection with this event, on the municipality´s website and in social media. The municipality points out that this consent can be revoked at any time. Write to the Youth coordinator, lyfa@sonderborg.dk

Heino Fixer En Fest – en del af RytmeRæs // Sønderborghus
2026-11-22 14:00 - 15:00 | Sønderborghus, Martin Nyrops Plads 2, Sønderborg, 6400
Heino Fixer En Fest er en del af RytmeRæs.
Der skal købes billet til både børn og voksne. Børn under 3 år på skødet af en voksen er gratis til RytmeRæs koncerterne.

Heino synes, vi alle sammen trænger til at være glade. Vi skal ikke gå rundt og være triste og bange for noget som helst. Derfor vil Heino holde en fest for børnene og deres forældre. Så han går i gang med at bygge en kæmpestor stjerne, som kan glimte og skabe rammen for en fest med farver og glimmer. Problemet for Heino er, at han ikke er så god til at bygge, som han praler med at være. Han mener selv, at alt, hvad han rører ved bliver til guld, men efterhånden som showet skrider frem kommer Heino i større og større problemer. Han slår sig, falder i tingene og det hele falder helt bogstaveligt sammen om ørerne på ham. Og da han er længst nede, så må børnene hjælpe ham. Og heldigvis får de sammen skabt en fest, hvor alle kan danse og have det sjovt.

Emil Hess Quartet // Sønderborg Jazzclub // Sønderborghus
2026-11-22 15:00 - 17:00 | Sønderborghus, Martin Nyrops Plads 2, Sønderborg, 6400
Emil Hess Quartet
Ny nordisk jazz med et transatlantisk islæt. Originale melodier, sfæriske varme klange, swingende grooves og et farverigt udtryk. Prisvindende musikere, der har spillet sammen i mange år, og som alle har et tæt kendskab til Emil Hess´ musik. Kvartetten har lavet 2 albums – senest “Open Minds” 2025. Pianisten Thomas Clausen og Emil Hess har samarbejdet i forskellige konstellationer i mere end 25 år. Med fælles medvirken på flere anmelderroste albums og mange koncerter, kender de hinanden godt og har et tæt sammenspil med stor indbyrdes forståelse. Kvartetten tæller også den canadiske bassist Graig Earle og trommeslager Jonas Johansen.
Rabatter
Husk at købe billetter i forsalg, hvis du vil have rabat som medlem af Jazzclubben, Student, U21 år eller medlem af Barn af Sønderborg!
Bliv medlem af Sønderborg Jazzclub

Skriveklubben
2026-11-23 15:30 - 17:00 | Biblioteket Sønderborg, Nørre Havnegade 15, Sønderborg, 6400, Danmark
No rules, just write!
Mangler dine ord et sted at bo?
Så meld dig til Skriveklubben!
Her er der ingen regler, kun ren skriveglæde, og vi er fuldstændig ligeglade med, om du kan sætte komma eller staver som en brækket arm. Til gengæld elsker vi sproget, ordene og alt det fantastiske, som det kan skabe. Verdener åbner sig, karakterer får liv, og din indre stemme får sit helt eget udtryk.
Vi mødes mandage i lige uger, og underviserne er Anna og Michelle fra biblioteket.
For børn og unge 12-16 år.
Du kan læse mere om Skriveklubben og tilmelde dig her: www.biblioteket.sonderborg.dk/skriveklubben

Begivenheden foregår her:
Biblioteket Sønderborg
Lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Tove Jansson - I skyggen af krig
2026-11-23 16:30 - 17:30 | Biblioteket Hørup, Knøs' Gård 1, Sydals, Syddanmark, 6470, Danmark
Har du et mumikrus eller to stående i skabet? Har du ønsket dig at kunne vandre frit som Mumrikken, sove i hængekøjen som Mumifar eller eje Mumimors håndtaske?
Bibliotekets kulturformidler Sigurbjörg Elín Hólmarsdóttir har længe været helt fortabt i Tove Janssons mumi-univers og i hendes poetiske tekster for både børn og voksne. Men hvad er historien bag de søde, hvide trolde? Hvilken kreativ hjerne har skabt Lille My og de andre skønne væsner i Mumidalen?
Sigurbjörg, der er cand.mag. i historie, ser nærmere på kunst neren og kvinden Tove Jansson, der udgav den første bog om mumitroldene i krigens skygge i 1945. På overfladen er mumi bøgernes univers fantasifuldt og trygt, men store temaer som flugt og ensomhed, frihed og tolerance rumsterer i idyllen.
Tove Jansson skabte en verden, hvor både børn og voksne kunne finde håb i fortællingernes univers. Sigurbjörg kommer også ind på finlandssvenske Tove Janssons øvrige kunst og senere forfatter skab, hendes liv med partneren
Tuulikki Pietilä og somrene i skærgården.
Begivenheden foregår her:
Biblioteket Hørup
Salen, Knøs’ Gård 1, 6470, Sydals
Læs mere om eventet og køb en evt. billet her.
